Bebyggelsen kan grovt sett deles i to: boliger i øvre del av veien og industribygg i nedre del. Blant de siste er tidligere Eureka mek. verksted i nr. 1, som ble ombygget i 1980-årene, men der teglsteinsfasaden er beholdt. Nr. 30 er en fjorten etasjers høyblokk som inngår i boligområdet Hoff terrasse, oppført i 1948–53 ved arkitektfirmaet Torp & Torp. I tilknytning til dette er det oppført et forretnings- og verkstedsbygg i nr. 10-14 ved arkitektene Heiberg og Sandvik.